b'\n_START_ARTICLE_\nMatthew Centrowitz\n_START_SECTION_\nKarriere\n_START_PARAGRAPH_\nSom junior vant han gull ved det panamerikanske juniormesterskapet i 2007, foran sin landsmann Andrew Acosta. _NEWLINE_I likhet med sin far l\xc3\xb8p han for University of Oregon, og vant Pacific-10 Conference (collegemesterskap i vestlige USA) tre ganger. Han vant ogs\xc3\xa5 NCAA-utend\xc3\xb8rsmesterskapet i 2011, f\xc3\xb8r han i juni 2011 ogs\xc3\xa5 vant USA-mesterskapet p\xc3\xa5 1500 meter. Her slo han bl.a. tidligere verdensmester Bernard Legat, og ble kvalifisert til VM i friidrett 2011 i Daegu i S\xc3\xb8r-Korea. Der vant han sin f\xc3\xb8rste VM-medalje som senior, da han fikk bronse, bak hhv. Asbel Kiprop og Silas Kiplagat. _NEWLINE_Ved VM i friidrett innend\xc3\xb8rs 2012 i Istanbul kom han p\xc3\xa5 7.-plass i finalen p\xc3\xa5 1500 meter, med tiden 3:47,42. _NEWLINE_I olympiske leker i Rio de Janeiro i 2016 ble han olympisk mester.'